《甲戌考类试院呈同官》
宋代·陈著

天风吹散扑衣尘，奎壁光中预□文。
老眼可能私李豸，公朝正欲第刘蕡。
平生泾渭岂无见，暗室雷霆如有闻。
一雨快晴秋意好，预占太史奏祥云。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。